**Fiicei mele**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nicicând trecutul

n-a fost recuperat,

răscolim amintiri

care apoi ne ard,

părerile de rău

zadarnice sunt.

Să-ţi porţi capul pe umeri,

cu multă demnitate,

să nu-ţi pierzi nici o clipă

încrederea in tine.

Să ai cuget curat,

o minte ascuţită,

ca tu să poţi decide

în clipa potrivită,

ce-i bun, ce-i rău,

ce ţi se potriveşte.

Trăieşte-ţi dragostea

așa cum este,

nu căuta vreodată

să inventezi poveste,

primeşti de la viaţă

tot ce îţi este dat.

Să-ţi foloseşti

puterile şi mintea,

să fii prudentă,

temperată,

să-ţi faci virtuţi

curajul şi justeţea.

Aşa, tu vei alege

doar ce-i bun şi bine,

şi vei putea

vieţii să-i dai şansa -

„iubindu-l pe-al tău soţ

- cum te iubeşti pe tine!”.